Δημόσια Κεντρική Βιβλιοθήκη Βέροιας

Εισαγωγή στο Microbit
2026-01-26 17:00 - 20:00 (Europe/Athens)

“Μαθαίνω… με το σώμα μου!” - βιωματικό workshop
2026-01-24 11:00 - 13:00
Ημερίδες για Γονείς & Παιδιά
Από το Κέντρο Ειδικών Θεραπειών Ενσυναίσθηση – Μπέκα Αθηνά
Πώς μεγαλώνουμε παιδιά με όρια, αγάπη και σεβασμό;
Πώς στηρίζουμε τη συναισθηματική, επικοινωνιακή και μαθησιακή τους ανάπτυξη σε έναν κόσμο που αλλάζει συνεχώς;
Το Κέντρο Ειδικών Θεραπειών Ενσυναίσθηση – Μπέκα Αθηνά διοργανώνει μια σειρά βιωματικών και ενημερωτικών ημερίδων για γονείς, με στόχο την ουσιαστική κατανόηση των αναγκών των παιδιών και την ενδυνάμωση της γονεϊκής σχέσης.
Μέσα από σύγχρονες θεματολογίες όπως:

η μάθηση μέσα από το σώμα
όρια και η δύναμη του «όχι»
η συναισθηματική ανθεκτικότητα
η επικοινωνία και ο λόγος
η επιλεκτική σίτιση
η μουσικοθεραπεία και η έκφραση πριν από τα λόγια
η επίδραση των οθονών στην παιδική ανάπτυξη

οι ημερίδες προσφέρουν πρακτική γνώση, επιστημονική καθοδήγηση και χώρο διαλόγου.
Στις ημερίδες συμμετέχουν διεπιστημονικά:
ψυχολόγοι, λογοθεραπευτές, εργοθεραπευτές, παιδίατροι, κοινωνικοί λειτουργοί, ειδικοί παιδαγωγοί, μουσικοθεραπευτές, ψυχοδραματιστές με κοινό στόχο την ολιστική υποστήριξη του παιδιού και της οικογένειας.
📌 Απευθύνονται σε γονείς παιδιών όλων των ηλικιών
📌 Με φιλική, κατανοητή και βιωματική προσέγγιση
📌 Με σεβασμό στη μοναδικότητα κάθε παιδιού και κάθε οικογένειας

Γιατί η γονεϊκότητα δεν χρειάζεται τελειότητα — χρειάζεται ενσυναίσθηση.

Χώρος Διεξαγωγής : Δημόσια Κεντρική Βιβλιοθήκη Βέροιας
Είσοδος ελεύθερη

Intro to AI (Τεχνητή Νοημοσύνη)
2026-01-24 09:00 - 11:00

«Αστέρια»: Μια ιστορία για το φως και την καλοσύνη – Επίσημη παρουσίαση του νέου βιβλίου της Χρυσάνθης Μπόλα στη Βέροια.
2026-01-14 18:00 - 19:30
Οι Εκδόσεις Φυλάτος και η Δημόσια Κεντρική Βιβλιοθήκη Βέροιας έχουν την τιμή να προσκαλέσουν το κοινό σε ένα απόγευμα πολιτισμού και συναισθημάτων, αφιερωμένη στην παιδική ψυχή και τη δύναμη της αγάπης.
Την Τετάρτη 14 Ιανουαρίου 2026, στις 18:00, η αίθουσα εκδηλώσεων της Δημόσιας Κεντρικής Βιβλιοθήκης Βέροιας θα φιλοξενήσει την παρουσίαση του παιδικού βιβλίου «Αστέρια» της συγγραφέως Χρυσάνθης Μπόλα.
Σε μια εποχή που αναζητούμε διαρκώς την ελπίδα, η εκδήλωση φιλοδοξεί να γίνει ένα απόγευμα όπου «οι λέξεις γίνονται φως». Το βιβλίο, το οποίο κοσμείται από την εικαστική ματιά του συνθέτη και εικαστικού Κώστα Καλδάρα, αποτελεί μια τρυφερή αλληγορία για τη διαχείριση των συναισθημάτων, τη φιλία και την αποδοχή.
Η παρουσίαση απευθύνεται πρωτίστως σε ενήλικες —γονείς, εκπαιδευτικούς, επαγγελματίες ψυχικής υγείας και φίλους του βιβλίου. Στόχος της απογευματινής συνάντησης δεν είναι απλώς η αφήγηση, αλλά η ανάδειξη του παραμυθιού ως μέσου επικοινωνίας με τα παιδιά και ως εργαλείου συναισθηματικής αγωγής.
Η ιστορία της «Αστέριας» παρακολουθεί ένα μικρό αστέρι που πέφτει από τον ουρανό και, χάνοντας τη λάμψη του, βρίσκεται μόνο και φοβισμένο σε ένα σκοτεινό δάσος. Στην προσπάθειά της να ξαναβρεί το φως της, η Αστέρια ξεκινά ένα ταξίδι αυτοανακάλυψης, συναντώντας στη διαδρομή ζώα–σύμβολα: τη σοφή κουκουβάγια, την πονηρή αλεπού και τη γενναία αρκούδα. Κάθε συνάντηση της προσφέρει κι ένα μικρό μάθημα για τη δύναμη της αλήθειας, τη σημασία της καλοσύνης και την αξία της εμπιστοσύνης.
Μέσα από αυτές τις εμπειρίες, η ηρωίδα κατανοεί πως το αληθινό φως δεν βρίσκεται ψηλά στον ουρανό ούτε εξαρτάται από την εξωτερική εμφάνιση ή την αποδοχή των άλλων. Είναι κάτι βαθιά προσωπικό, ένα εσωτερικό χάρισμα που γεννιέται μέσα από τις πράξεις φροντίδας, τη μοιρασιά και τη σύνδεση με τους γύρω της.
Το παραμύθι «Αστέρια» συνδυάζει τη συγκίνηση με την παιδαγωγική διάσταση, προσεγγίζοντας ζητήματα αυτοεκτίμησης, ενσυναίσθησης και συναισθηματικής ενδυνάμωσης των παιδιών με τρόπο απλό, ζεστό και συμβολικός.
Για το βιβλίο θα μιλήσουν:

Δήμητρα Γεωργουλά, Ψυχολόγος. Θα αναλύσει τη συμβολική διάσταση του βιβλίου και το πώς ιστορίες όπως η «Αστέρια» μπορούν να βοηθήσουν τα παιδιά να εκφράσουν τα συναισθήματά τους και να αναπτύξουν θετική αυτοαντίληψη.
Κώστας Καλδάρας, Συνθέτης & Εικαστικός (Εικονογράφος του βιβλίου). Θα παρουσιάσει τη διαδικασία δημιουργίας της εικονογράφησης και τον τρόπο με τον οποίο ο οπτικός κόσμος του βιβλίου ενισχύει το συναίσθημα και την ιστορία.
Χρυσάνθη Μπόλα, Συγγραφέας. Θα μιλήσει για την έμπνευση πίσω από το βιβλίο, τον συμβολισμό της Αστέριας και τη σημασία της καλοσύνης και της ενσυναίσθησης στη σύγχρονη παιδική ηλικία.

Λίγα λόγια για τη Συγγραφέα:
Η Χρυσάνθη Μπόλα είναι μητέρα τριών παιδιών και σύζυγος, με ιδιαίτερη αγάπη για τις ανθρώπινες ιστορίες, την παιδική ψυχολογία και τη συγγραφή. Με την καρδιά της στραμμένη στην ενσυναίσθηση και στη δύναμη των συναισθημάτων, εμπνέεται από τις μικρές και μεγάλες στιγμές της καθημερινότητας και τις μεταμορφώνει σε αφηγήσεις που μιλούν κατευθείαν στην ψυχή. Το παραμύθι «Αστέρια» δημιουργήθηκε με σκοπό να προσφέρει σε παιδιά και γονείς μια τρυφερή ιστορία που υμνεί την αγάπη, τη φιλία, την αποδοχή της διαφορετικότητας και το θάρρος της ειλικρινούς έκφρασης.
Πληροφορίες Εκδήλωσης

Ημερομηνία: Τετάρτη 14 Ιανουαρίου 2026
Ώρα: 18:00 (Προσέλευση από τις 17:45)
Τοποθεσία: Δημόσια Κεντρική Βιβλιοθήκη Βέροιας (Έλλης 8, Βέροια)
Είσοδος: Ελεύθερη για το κοινό

Στοιχεία Έκδοσης:
Τίτλος: Αστέρια | Συγγραφέας: Χρυσάνθη Μπόλα | Εικονογράφηση: Κώστας Καλδάρας |ISBN: 978-960-658-430-5 |Εκδόσεις: Φυλάτος

Επικοινωνία & Πληροφορίες:
Εκδόσεις Φυλάτος: anna@fylatos.com| www.fylatos.com
Δημόσια Κεντρική Βιβλιοθήκη Βέροιας: info@libver.gr| http://www.libver.gr/

ΔΩΡΕΑΝ ΗΜΕΡΙΔΑ : Επιλέγοντας τις Βασικές Σπουδές μου
2026-01-10 11:00 - 14:00
Τα Φροντιστήρια Πουκαμισάς – Βέροια Κέντρο σας προσκαλούν σε μια σημαντική ημερίδα επαγγελματικού προσανατολισμού με τίτλο:
Επιλέγοντας τις Βασικές Σπουδές μου
📅 Σάββατο 10 Ιανουαρίου 2026
⏰ Ώρα: 11:00 π.μ.
📍 Δημόσια Κεντρική Βιβλιοθήκη Βέροιας
Η επιλογή σπουδών αποτελεί μία από τις πιο κρίσιμες αποφάσεις στη ζωή ενός μαθητή. Η ημερίδα έχει στόχο να προσφέρει επιστημονικά τεκμηριωμένη ενημέρωση, πρακτικές κατευθύνσεις και ουσιαστικά εργαλεία, ώστε οι μαθητές να κάνουν συνειδητές και σωστές ακαδημαϊκές επιλογές.
Τι θα παρουσιαστεί στην ημερίδα
Εισηγήτρια: Μαρία Μπιλιώνη

Κριτήρια επιλογής σπουδών: ενδιαφέροντα, ικανότητες, αξίες και επαγγελματικές προοπτικές
Τρόποι και χρονοδιάγραμμα λήψης αποφάσεων – συχνά λάθη που πρέπει να αποφεύγονται
Εμπόδια και σύμμαχοι στην πορεία προς την εισαγωγή στο πανεπιστήμιο
Αναλυτική και κατανοητή παρουσίαση του ισχύοντος συστήματος πρόσβασης στην Τριτοβάθμια Εκπαίδευση
(ΕΒΕ, συντελεστές βαρύτητας, χρήσιμες διευκρινίσεις)
Παρουσίαση σχολών ανά Επιστημονικό Πεδίο, αντικείμενο σπουδών και επαγγελματικές προοπτικές

Προσωπική εμπειρία που εμπνέει
Στο πλαίσιο της εκδήλωσης, η Σταυρούλα Τσουλτζίδου
(Κοινωνιολόγος – Marketeer – Life Coach)
θα μοιραστεί τη δική της προσωπική πορεία, αναδεικνύοντας τη σημασία των σωστών επιλογών και της αυτογνωσίας στη διαμόρφωση του επαγγελματικού μέλλοντος.
Η ημερίδα απευθύνεται σε μαθητές Γυμνασίου και Λυκείου, καθώς και στους γονείς τους.
Είσοδος: Ελεύθερη
Δωρεάν παροχή
Για μαθητές Γ΄ Γυμνασίου, Α΄, Β΄, Γ΄ Λυκείου:
Δωρεάν το τεστ Noisis Plus για ΓΕΛ και ΕΠΑΛ,
το πλέον αξιόπιστο Τεστ Εργασιακής Προσωπικότητας και Επαγγελματικών Ενδιαφερόντων
ΔΗΛΩΣΗ ΣΥΜΜΕΤΟΧΗΣ
Σας περιμένουμε!
Με εκτίμηση
Νικόλαος Γ.Μουρτζίλας
Ιδιοκτήτης Easy Education Κ.Δ.Β.Μ. & Φροντιστηρίου Πουκαμισάς Βέροια Κέντρο.

Κωδικός: Χρυσό αστέρι
2025-12-30 12:30 - 13:30
Μια χριστουγεννιάτικη αποστολή στο μαγικό χωριό, για να επιστρέψει η χαμένη μαγεία!
Για παιδιά 6-11 ετών. Με προεγγραφή.

Ένας τάρανδος αλλιώτικος από τους άλλους! Κατασκευή LEGO WEDO
2025-12-30 10:30 - 12:00
Οι τάρανδοι του Αϊ Βασίλη αρρώστησαν. Αποστολή μας να κατασκευάσουμε βοηθούς , που θα βγάλουν τον Αϊ Βασίλη ασπροπρόσωπο!
Για παιδιά 6-10 ετών. Με προεγγραφή

Μια Αποστολή… σκέτη γλύκα!
2025-12-29 12:00 - 13:00
Μικροί μάγειρες βάλτε όλοι το χεράκι σας για να συναρμολογήσουμε το πιο γλυκό και λαχταριστό έλκηθρο που είδατε ποτέ!
Για παιδιά 6-12 ετών. Με προεγγραφή.

Τρολοεπιστήμονες σε δράση!
2025-12-29 10:30 - 11:30
Τα σκανταλιάρικα τρολς αποφάσισαν να πειραματιστούν και να φτιάξουν τις πιο απίθανες εφευρέσεις!
Έλα στο εργαστήριο και βοήθησέ τα να ανακαλύψουν τη μαγεία της επιστήμης!

Το Μυστήριο της Χαμένης Νότας
2025-12-29 10:30 - 11:30
Τι συμβαίνει όταν μια νότα της μαγικής μελωδίας των Χριστουγέννων χαθεί; Μια ξεχωριστή αποστολή για μικρούς ντετέκτιβ των Χριστουγέννων!
Για παιδιά 6-12 ετών. Με προεγγραφή

Ένα δέντρο μουσικό! Κατασκευή Lego Spike
2025-12-22 18:30 - 19:45
Μπορεί ένα δέντρο πλαστικό, να ΄ναι όμορφο και μελωδικό;
Για παιδιά 7-11 ετών. Με προεγγραφή.

“Ο Κόσμος του Παντάκ, βιβλίο 1, η Τρύπα” του Στέφανου Καράμπαλη, παρουσιάζεται στη Βέροια.
2025-12-22 18:00 - 19:30
Μια συναρπαστική περιπέτεια ηρωικής φαντασίας θα παρουσιαστεί στη Δημόσια Κεντρική Βιβλιοθήκη Βέροιας, με ομιλητές τον συγγραφέα Χρήστο Κεσκίνη και τον εκδότη, Αλέξανδρο Τριανταφύλλου, τη Δευτέρα 22 Δεκεμβρίου 2025.
Ο εκδοτικός οίκος Black Griffin Books ανακοινώνει με χαρά την κυκλοφορία του νέου βιβλίου “Ο Κόσμος του Παντάκ” του Στέφανου Καράμπαλη. Το βιβλίο θα παρουσιαστεί σε ειδική εκδήλωση στις 22/12/2025 και ώρα 18.00 στη Δημόσια Κεντρική Βιβλιοθήκη Βέροιας. Η είσοδος είναι ελεύθερη.
Ο Κόσμος του Παντάκ, ένα μυθιστόρημα 450 σελίδων, εμπνευσμένο από τον θρύλο της Τρύπας του Μιχάλη στο Σέλι, συνδυάζει περιπέτεια, στοιχεία παιχνιδιών ρόλων, μαγεία και ηρωική φαντασία. Το βιβλίο αυτό απευθύνεται σε άτομα ηλικίας 15+, στους λάτρεις της φαντασίας, στους φίλους των παιχνιδιών ρόλων, και στους νοσταλγούς των δεκαετιών του 80 και του 90.
Ο Στέφανος Καράμπαλης κατάγεται από την Βέροια και εργάζεται ως μεταφραστής αγγλικών-ελληνικών. Η LitRPG σειρά βιβλίων Επίθεση των Ζόμπι είναι το πρώτο του συγγραφικό έργο. Ως μεταφραστής, ασχολείται κυρίως με την τοπική προσαρμογή παιχνιδιών, ιστοσελίδων και εφαρμογών από τα αγγλικά στα ελληνικά και τη μετάφραση άρθρων, γενικών κειμένων και βιβλίων από τα αγγλικά στα ελληνικά, αλλά και από τα ελληνικά στα αγγλικά. Το βιβλίο “Ο Κόσμος του Παντάκ” κυκλοφορεί από τις εκδόσεις Black Griffin Books σε έντυπη έκδοση με τιμή €17.00 ευρώ και είναι διαθέσιμο σε επιλεγμένα βιβλιοπωλεία και στην ιστοσελίδα του εκδοτικού.
Ο εκδοτικός οίκος Black Griffin Books είναι ένας νέος εκδοτικός οίκος στην Ελλάδα με έμφαση στην ελληνική λογοτεχνία του φανταστικού αλλά και σε βιβλία γενικών γνώσεων. Από την ίδρυσή του το 2024, δίνει βαρύτητα στο αυστηρό πρόγραμμα έκδοσης, με σκοπό να προάγει την ποιοτική φανταστική λογοτεχνία των Ελλήνων συγγραφέων.
blackgriffinbooks@protonmail.com | www.blackgriffinbooks.net | @blackgriffinbook

Συναγερμός στο χιονισμένο δάσος!
2025-12-22 17:00 - 18:00
Κάτι κινείται ανάμεσα στα δέντρα…. Τι μπορεί να συμβαίνει;
Για παιδιά 7-12 ετών. Με προεγγραφή.

Το Αίνιγμα της Λευκής Καμινάδας
2025-12-20 10:00 - 11:00
Μια καμινάδα μέσα στο δάσος μας καλεί να λύσουμε το αίνιγμα της. Ο χιονισμένος καπνός της ψιθυρίζει μυστικά και κρυφές ιστορίες, περιμένοντας να ανακαλυφθούν!
Με την Έλενα Αντωνιάδου
Για παιδιά 7-12 ετών. Με προεγγραφή

Στα ίχνη των χαμένων ξωτικών
2025-12-17 18:30 - 19:30
Μια ανεξήγητη σιωπή απλώνεται στο εργαστήρι του Αϊ-Βασίλη… Τα ξωτικά έχουν χαθεί και το χιόνι φωτίζεται από ασημένια ίχνη και μικρές λαμπερές ενδείξεις.
Άλλο ένα μυστήριο, αναζητά λύση!
Για παιδιά 6 έως 11 ετών. Με προεγγραφή

ΠΑΡΟΥΣΙΑΣΗ ΛΟΓΟΤΕΧΝΙΚΩΝ ΒΙΒΛΙΩΝ της Χαράς Ανδρεϊδου και της Αμαλίας Ραπτοπούλου στη Δημόσια Κεντρική Βιβλιοθήκη της Βέροιας
2025-12-17 18:00 - 19:30
Η Δημόσια Κεντρική Βιβλιοθήκη της Βέροιας, ο Σύνδεσμος Φιλολόγων Ν. Ημαθίας και οι Εκδόσεις ΧαρΙώ σας προσκαλούν, την Τετάρτη 17 Δεκεμβρίου, ώρα 18.00, στην αίθουσα εκδηλώσεων της Δημόσιας Κεντρικής Βιβλιοθήκης Βέροιας στην παρουσίαση
του μυθιστορήματος της Χαράς Ανδρεΐδου, «Η αγάπη είναι πόλεμος»
(Εκδόσεις ΧαρΙώ 2025)
και της ποιητικής συλλογής της Αμαλίας Ραπτοπούλου, «Το Γαλάζιο Δωμάτιο»
(Εκδόσεις ΧαρΙώ 2025)
Για τα δύο έργα θα μιλήσουν η Ιωάννα Ρούσσου, συγγραφέας, και ο Δημήτρης Παπαστεργίου, ποιητής. Αποσπάσματα από τα βιβλία θα διαβάσουν η Ιωάννα Ρούσσου και η Εύη Δαμιανάκη, εικαστικός.
Η Χαρά Ανδρεΐδου, γνωστή συγγραφέας στον λογοτεχνικό χώρο, δασκάλα δημιουργικής γραφής, έχει εκδώσει ήδη συνολικά πέντε μυθιστορήματα. Τα έργα της είναι ψυχογραφήματα της σύγχρονης κοινωνίας, εστιασμένα στο βάθος της ανθρώπινης σκέψης και ψυχής και στο εύρος των ανθρώπινων σχέσεων, ολιγοπρόσωπα, ευαίσθητα, επίμονα, γραμμένα πάντοτε σε ενεστώτα χρόνο.
Το έργο της «Η αγάπη είναι πόλεμος» καταπιάνεται με δυο ανθρώπους, μια γυναίκα κι έναν άνδρα, που συναντιούνται στο μέσο περίπου της ζωής τους, ώριμοι, επιφυλακτικοί, κουβαλώντας ο καθένας τα φορτία του στους ώμους του, που πασχίζουν να βιώσουν το μέγα θαύμα του έρωτα μέσα σε μια αδηφάγα πραγματικότητα. Άραγε θα βγει κάτι από όλον αυτόν τον χαλασμό ή θα μείνει μόνο ο χαλασμός;
Η Αμαλία Ραπτοπούλου, γέννημα-θρέμμα της Βέροιας, γιατρός στο επάγγελμα, κάνει γοργά τα πρώτα βήματά της στον χώρο της λογοτεχνίας.
Η ποιητική συλλογή «Το Γαλάζιο Δωμάτιο» είναι μια σειρά κειμένων ευαισθησίας, ενδοσκόπησης, ενσυναίσθησης, κατανόησης και μοιράσματος. Ο έρωτας, η καθημερινότητα, ο παραλογισμός, οι εμμονές, οι βεβαιότητες και οι αμφιβολίες, τα διλήμματα, οι σιωπηλώς αποδεκτές συμβάσεις, οι αδιαμφισβήτητες αλήθειες, αυτά είναι η πρώτη ύλη της ποίησής της. Χρησιμοποιώντας άψογα λεπτοδουλέμενη γλώσσα, ενσωματώνει στα ποιήματά της εικόνες και αισθήσεις οικείες και ανοίκειες, τις μετουσιώνει σε λέξεις και συναισθήματα εξαιρετικά δυνατά, κάποιες φορές σπαρακτικά, άλλες ανακουφιστικά, απίστευτα ισχυρά μέσα στην παραδοχή τους.

«Χριστουγεννιάτικη Αποστολή: Σώζουμε τη Γιορτή!»
2025-12-17 17:00 - 18:00
Κάποιος σαμποτάρει το έργο του Αϊ Βασίλη! Θα προλάβουν, άραγε, οι κυνηγοί μυστηρίων να τον βοηθήσουν και να γίνουν όλα στην ώρα τους;
Για παιδιά 5 έως 9 ετών. Με προεγγραφή.

«Το Μυστήριο μιας Χειμωνιάτικης Νύχτας»
2025-12-15 18:30 - 19:30
Μέσα στη σιωπή μιας χειμωνιάτικης νύχτας, μια χιονονιφάδα ξεκινά το δικό της μυστικό ταξίδι. Γινόμαστε συνοδοιπόροι, ανακαλύπτοντας μικρά και μεγάλα χιονισμένα μυστικά!
Για παιδιά 5-7 ετών. Με προεγγραφή.

«Μια ζεστή χριστουγεννιάτικη γωνιά»
2025-12-15 17:00 - 18:00
Σε μια ζεστή γιορτινή γωνιά, τα παιδιά θα ακούσουν τρυφερές χριστουγεννιάτικες ιστορίες, θα παίξουν, θα μιμηθούν, θα διασκεδάσουν! Μια χαρούμενη δράση που ενισχύει τη φαντασία, την έκφραση και τη συμμετοχή των μικρών μας φίλων.
Με την Αναστασία Καραβασιλείου .
Για παιδιά 3-5 ετών. Με προεγγραφή.

1ο Φεστɩꞵάλ Ροµποτɩκής MRC Junior
2025-12-14 10:00 - 14:30
Σɑς προσκɑλούµε στο 1ο Φεστɩꞵάλ Ροµποτɩκής MRC Junior ποʋ ẟɩορɣɑνώνετɑɩ στη Βέροɩɑ στɩς 14 ∆εκεµꞵρίοʋ 2025 στο «Φɩλίππεɩο» ẟηµοτɩκό κλεɩστό ɣʋµνɑστήρɩο.
Το Φεστɩꞵάλ ẟɩορɣɑνώνετɑɩ ɑπό τον Ελληνɩκό Ορɣɑνɩσµό Εκπɑɩẟεʋτɩκής Ροµποτɩκής HERO σε σʋνερɣɑσίɑ µε τo ∆ήµο Βέροɩɑς κɑɩ την Technology and Robotics Academy-∆ɩκτύωση, µε τη
στήρɩξη της ∆ɩεύθʋνσης Πρωτοꞵάθµɩɑς Εκπɑίẟεʋσης Ηµɑθίɑς κɑɩ της ∆ηµόσɩɑς Βɩꞵλɩοθήκης Βέροɩɑς.
Στο ɸεστɩꞵάλ θɑ λάꞵοʋν µέρος πɑɩẟɩά ɑπό τɑ ẟηµοτɩκά σꭓολείɑ τοʋ ∆ήµοʋ Βέροɩɑς.
Πρόɣρɑµµɑ Φεστɩꞵάλ
• 10:00 – 10:45 – Προσέλεʋση
• 10:45 – 11:00 – Ένɑρξη
• 11:00 -13:30 – Ροµποτɩκά Αɣωνίσµɑτɑ
• 13:30 – 14:30 – Βρɑꞵεύσεɩς – Απονοµές
Η πɑροʋσίɑ σɑς θɑ µɑς ẟώσεɩ µεɣάλη ꭓɑρά
Ορɣɑνωτɩκή Επɩτροπή Φεστɩꞵάλ

«Ένα απρόσμενο δώρο» | παρουσίαση βιβλίου για παιδιά στη Δημόσια Κεντρική Βιβλιοθήκη της Βέροιας
2025-12-13 12:00 - 13:30
Το Σάββατο 13 Δεκεμβρίου, στις 12:00 το μεσημέρι, η εκπαιδευτικός Ελένη Καψάλη θα παρουσιάσει το νέο της παιδικό βιβλίο με τίτλο «Ένα απρόσμενο δώρο» που κυκλοφορεί από τις εκδόσεις ΔΙΑΝΟΙΑ, στη Δημόσια Κεντρική Βιβλιοθήκη Βέροιας.
Το βιβλίο αφηγείται την τρυφερή ιστορία της μικρής Τάνιας, η οποία λαμβάνει ως δώρο ένα χαριτωμένο σκυλάκι, τη Μόλυ. Μέσα από τις καθημερινές τους στιγμές, ξεδιπλώνεται μια δυνατή σχέση φιλίας, αγάπης και αφοσίωσης ανάμεσα στο παιδί και το ζώο. Το παραμύθι αναδεικνύει την ευαισθησία των παιδιών απέναντι στα ζώα, την αξία της φροντίδας, καθώς και τον σημαντικό συναισθηματικό δεσμό που μπορεί να αναπτυχθεί.
Μετά την παρουσίαση, θα πραγματοποιηθούν βιωματικές και δημιουργικές δραστηριότητες για τα παιδιά, ενώ σε ορισμένες από αυτές θα μπορούν να συμμετέχουν και οι γονείς, ενισχύοντας την κοινή εμπειρία και τη συνεργασία.
Η εκδήλωση είναι ανοιχτή στο κοινό. Σε συνεργασία με το βιβλιοπωλείο Ηλιοτρόπιο.
Σας περιμένουμε με χαρά!

Πάγος σε κίνδυνο...μια αποστολή για ξωτικά!
2025-12-08 17:00 - 18:00
Οι πάγοι λιώνουν και τα ξωτικά ζητούν βοήθεια — μπορείς να σώσεις το βασίλειό τους;

«Όταν η γνώση γίνεται βίωμα…» Σεμινάριο από το Σύλλογο Μέριμνα Ατόμων με Αυτισμό (Μ.Α.μ.Α.) και το Κέντρο Υποστήριξης για τον Αυτισμό Ν. Ημαθίας – Μ.Α.μ.Α.
2025-12-03 17:00 - 19:15
Παγκόσμια Ημέρα Ατόμων με Αναπηρία
📅 Τετάρτη 3 Δεκεμβρίου 2025
📍 Δημόσια Κεντρική Βιβλιοθήκη Βέροιας – Αίθουσα Εκδηλώσεων (2ος όροφος)
🕔 Ώρα έναρξης: 17:00

Με αφορμή την Παγκόσμια Ημέρα Ατόμων με Αναπηρία, ο Σύλλογος Μέριμνα Ατόμων με Αυτισμό (Μ.Α.μ.Α.) και το Κέντρο Υποστήριξης για τον Αυτισμό Ν. Ημαθίας – Μ.Α.μ.Α., σε συνδιοργάνωση με τη Διεύθυνση Πρωτοβάθμιας & Δευτεροβάθμιας Εκπαίδευσης Ν. Ημαθίας, διοργανώνουν δωρεάν επιμορφωτικό σεμινάριο:

🎓 «Όταν η γνώση γίνεται βίωμα…»
Ένα σεμινάριο αφιερωμένο στην ευαισθητοποίηση, την κατανόηση και την επιστημονική επιμόρφωση εκπαιδευτικών, επαγγελματιών και πολιτών γύρω από το φάσμα του αυτισμού.

👥 Απευθύνεται σε:
Εκπαιδευτικούς όλων των ειδικοτήτων, διευθυντές σχολείων, ψυχολόγους, κοινωνικούς λειτουργούς και κάθε ενδιαφερόμενο που θέλει να γνωρίσει βαθύτερα τον αυτισμό.

🗣 Εισηγήτριες

Δρ. Ειρήνη Αναγνώστου – Σχολική & Εξελικτική Ψυχολόγος, Επιστημονική Σύμβουλος Μ.Α.μ.Α.
Κατερίνα Σιδηροπούλου – Νηπιαγωγός Ειδικής Αγωγής, Προϊσταμένη 3ου Ειδικού Νηπιαγωγείου Θεσσαλονίκης
Νίκη Καραγιουβάννη – Κοινωνική Λειτουργός, Κέντρο Υποστήριξης για τον Αυτισμό Ν. Ημαθίας

🎙 Συντονισμός: Κατερίνα Παπαγεωργίου – Επόπτρια Ποιότητας Εκπαίδευσης, ΔΙΠΕ Ημαθίας

🕒 Πρόγραμμα
17:00 – 17:10 | Χαιρετισμοί
17:15 – 17:30 | Παρουσίαση του Κέντρου Υποστήριξης – Ν. Καραγιουβάννη
17:30 – 18:10 | Πρακτικός οδηγός υποστήριξης μαθητών με ΔΑΦ – Δρ. Ε. Αναγνώστου
18:10 – 18:45 | Προσαρμοσμένες δραστηριότητες για νήπια στο φάσμα – Κ. Σιδηροπούλου
18:45 – 19:15 | Συζήτηση – Ερωτήσεις

Στο σεμινάριο θα βρίσκεται η Διεπιστημονική Ομάδα του Κέντρου Υποστήριξης για να δώσει λύσεις σε ερωτήματα που θα δημιουργηθούν μετά το πέρας των εισηγήσεων.

🕓 Ώρα προσέλευσης: 16:45
❌ Δεν προβλέπεται διάλειμμα.

📅 Καταληκτική ημερομηνία δηλώσεων: 2 Δεκεμβρίου 2025
📩 Απαραίτητη η προεγγραφή – θα τηρηθεί σειρά προτεραιότητας.

➡️ Δηλώσεις συμμετοχής στο παρακάτω mail γράφοντας το ονοματεπώνυμό σας, την ιδιότητά σας και τηλ. επικοινωνίας.
📧 autismcenterimathia@gmail.com

Μπορείτε επίσης να δηλώσετε τη συμμετοχή σας και στα παρακάτω τηλέφωνα.
📞 2331304180 & 6981699354 (Δευτέρα–Παρασκευή, 09:00–16:00)

📜 Θα δοθούν βεβαιώσεις παρακολούθησης.

💙 Σας περιμένουμε σε ένα απόγευμα γνώσης, εμπειρίας και ευαισθητοποίησης, γιατί η αποδοχή ξεκινά από τη γνώση.

Το ηφαίστειο…βράζει!
2025-12-01 17:00 - 18:00
Οι φήμες λένε πως κάτι αναδεύεται βαθιά κάτω από τους πάγους της Ισλανδίας…
Τι θα συμβεί άραγε αν το ηφαίστειο ξυπνήσει;

Δράση φωτογραφίας και οπτικής αφήγησης «ΦΩΤΟ ΖΙΝ» για εφήβους στον νομό Ημαθίας 15 Νοεμβρίου – 29 Δεκεμβρίου 2025
2025-11-29 10:00 - 14:00
Η καλλιτεχνική ομάδα PHĒNO σε συνεργασία με τη Δημόσια Κεντρική Βιβλιοθήκη Βέροιας, παρουσιάζει τη δράση «ΦΩΤΟ ΖΙΝ», ένα πρωτοποριακό εκπαιδευτικό πρόγραμμα με στόχο τη δημιουργική έκφραση των εφήβων μέσα από τη φωτογραφία και τη δημιουργία αυτοσχέδιων καλλιτεχνικών εκδόσεων (zines).
Ένα φωτογραφικό zine είναι ένα μικρό σε έκταση έντυπο που παρουσιάζει μια σειρά φωτογραφιών σε συνέχεια, ενίοτε σε συνδυασμό με υποστηρικτικό υλικό (όπως κείμενα, σκίτσα ή γραφιστικά), το οποίο επιμελείται και εκδίδει ανεξάρτητα ο ίδιος ο δημιουργός.
Το πρόγραμμα “ΦΩΤΟ ΖΙΝ” απευθύνεται σε μαθητές Β’-Γ’ Γυμνασίου και Α-Β’ Λυκείου και περιλαμβάνει πέντε δια ζώσης & online εργαστηριακές συναντήσεις, κατά τις οποίες οι συμμετέχοντες/ουσες θα εμπλακούν ενεργά σε όλα τα στάδια της δημιουργικής διαδικασίας, από τη σύλληψη της ιδέας και τον σχεδιασμό, έως την υλοποίηση και την παρουσίαση των δικών τους φωτογραφικών zines, μέσα από τα οποία θα εκφράσουν οπτικά τις ιδέες, τις εμπειρίες και τους προβληματισμούς τους για τον κόσμο γύρω τους. Στο τέλος, τα παραγόμενα έργα θα παρουσιαστούν σε μια δημόσια δράση ανοιχτή για το ευρύτερο κοινό στη Δημόσια Κεντρική Βιβλιοθήκη της Βέροιας.
Η συμμετοχή είναι δωρεάν και δεν απαιτείται προηγούμενη εμπειρία ή εξειδικευμένες γνώσεις.
Δηλώσεις συμμετοχής γίνονται μέσω της φόρμας εγγραφής στον παρακάτω σύνδεσμο: https://bit.ly/photo–zine
Αν έχετε κάποιο πρόβλημα με τη συμπλήρωση της φόρμας συμμετοχής παρακαλούμε επικοινωνήστε στο 2310260021 ή στο info@pheno.gr
Λόγω περιορισμένων θέσεων θα τηρηθεί σειρά προτεραιότητας.
Ημερομηνίες & ώρες διεξαγωγής:
Σάββατο 15 Νοεμβρίου, 10:00–14:00 (δια ζώσης στη Βιβλιοθήκη)
Σάββατο 29 Νοεμβρίου, 10:00–14:00 (δια ζώσης στη Βιβλιοθήκη)
Σάββατο 6 Δεκεμβρίου, 10:00–13:00 (online)
Σάββατο 13 Δεκεμβρίου, 10:00–13:00 (online)
Δευτέρα 29 Δεκεμβρίου, 17:00–19:30 (δημόσια παρουσίαση στη Βιβλιοθήκη)
Εισηγητές: Νίκος Κωστόπουλος (φωτογράφος–εικαστικός-εκπαιδευτικός) και Βίκη Ζιώγα (παιδαγωγός–διαμεσολαβήτρια τέχνης).
Παραγωγή – διοργάνωση: PHĒNO
To PHĒNO είναι ένας μη κερδοσκοπικός καλλιτεχνικός – εκπαιδευτικός φορέας με έδρα τη Θεσσαλονίκη. Δημιουργεί υποστηρικτικά, δημιουργικά και συμπεριληπτικά περιβαλλόντα καλλιτεχνικής ανάπτυξης, με στόχο την ενδυνάμωση μέσα από τη σύγχρονη τέχνη και τα νέα μέσα.
PHĒNO, Ρακτιβάν 6, Θεσσαλονίκη | https://pheno.gr | Facebook | Instagram @pheno.gr
Πληροφορίες: info@pheno.gr | 2310260021
Η δράση υλοποιείται με την υποστήριξη και φιλοξενία της Δημόσιας Κεντρικής Βιβλιοθήκης Βέροιας, και την οικονομική υποστήριξη και αιγίδα του Υπουργείου Πολιτισμού.
Δημόσια Κεντρική Βιβλιοθήκη Βέροιας, Έλλης 8, Βέροια | https://www.libver.gr | Facebook | Instagram

Εργαστήριο Comics – Οι Ήρωες μέσα στον Χρόνο 💬🖊️
2025-11-26 17:00 - 19:00
Το American Space της Δημόσιας Κεντρικής Βιβλιοθήκης Βέροιας, σε συνεργασία με την Athens Comics Library, διοργανώνει ένα δημιουργικό εργαστήριο comics για εκπαιδευτικούς και μαθητές, όπου η ιστορία συναντά την τέχνη της αφήγησης.

Με αφορμή την 250η επέτειο της Αμερικανικής Ανεξαρτησίας, οι συμμετέχοντες θα γνωρίσουν ιστορικές προσωπικότητες και γεγονότα που συνδέονται με την πορεία μιας χώρας προς την ανεξαρτησία και την εξέλιξή της μέσα στον χρόνο. Οι εκπαιδευτικοί και οι μαθητές θα ανακαλύψουν πώς οι πραγματικές ιστορίες μπορούν να μετατραπούν σε ηρωικές αφηγήσεις μέσα από το μέσο των comics.
Με την καθοδήγηση της Athens Comics Library, οι εκπαιδευτικοί και τα παιδιά θα δημιουργήσουν τις δικές τους πρωτότυπες ιστορίες, καλλιεργώντας τη φαντασία, τη συνεργασία και τις δεξιότητες οπτικής αφήγησης. Στο τέλος, οι δημιουργίες τους θα συγκεντρωθούν σε μια ψηφιακή έκδοση.
Πληροφορίες Συμμετοχής

Ημερομηνία: 26 Νοεμβρίου 2025
Ώρα: 17:00 – 19:00
Τόπος: Αίθουσα Εκδηλώσεων | Δημόσια Κεντρική Βιβλιοθήκη Βέροιας
Κόστος Συμμετοχής: Δωρεάν
Απευθύνεται σε: Εκπαιδευτικούς και μαθητές Δ – ΣΤ΄ Δημοτικού, Γυμνασίου και Λυκείου
Εγγραφές: https://registrations.libver.gr
Πληροφορίες: vasileia.vaxevani@gmail.com

ℹ️ Οδηγίες για τη χρήση του συστήματος εγγραφών μπορείτε να βρείτε στη σελίδα:👉 https://www.libver.gr/registrations-web-app/
Η Athens Comics Library, με πολυετή εμπειρία στην εκπαίδευση μέσω comics σε σχολεία και πολιτιστικούς φορείς, προωθεί τη μάθηση μέσα από την εικόνα, την αφήγηση και τη δημιουργική έκφραση.
Επιμέλεια Προγράμματος
Athens Comics Library, με την υποστήριξη της Πρεσβείας των Η.Π.Α. στην Αθήνα, στο πλαίσιο του εορτασμού America250 (https://america250.org).

Το Βόρειο Σέλας…ξυπνά!
2025-11-24 17:00 - 18:00
Τα μαγικά φώτα του ουρανού χάθηκαν και η νύχτα έγινε πιο σκοτεινή από ποτέ…
Μόνο όποιος τολμήσει να ακολουθήσει τα ίχνη του φωτός θα ανακαλύψει ποιο μυστικό κρύβει το Βόρειο Σέλας!

Λένε πως κάπου στο δάσος, οι πέτρες ψιθυρίζουν…
2025-11-22 10:30 - 11:30
Ακολούθησε τους ήχους της γης και ανακάλυψε τι κρύβεται πίσω από τους ψιθύρους!

Τεχνητή Νοημοσύνη (AI) για για Γονείς 2/2
2025-11-19 18:00 - 19:45
Η ψηφιακή εποχή προσφέρει απεριόριστες ευκαιρίες μάθησης και δημιουργίας, αλλά φέρνει και νέες προκλήσεις για την ασφάλεια των παιδιών στο διαδίκτυο και τη χρήση της Τεχνητής Νοημοσύνης (AI).Μέσα από ειδικά σχεδιασμένα μαθήματα, οι γονείς θα αποκτήσουν πρακτικές γνώσεις για να καθοδηγήσουν υπεύθυνα τα παιδιά τους σε έναν κόσμο όπου η τεχνολογία και η ασφάλεια συνυπάρχουν.
👉 Συμπληρώστε τη φόρμα συμμετοχής για να δηλώσετε το ενδιαφέρον σας και να συμμετάσχετε σε μια δράση που προάγει την ψηφιακή ασφάλεια και την υπεύθυνη χρήση της τεχνολογίας.

Τεχνητή Νοημοσύνη (AI) για εκπαιδευτικούς 2/2
2025-11-19 15:00 - 18:00
Εισαγωγή στην Τεχνητή Νοημοσύνη (AI) και πρακτικές μεθόδους ενσωμάτωσής της στην εκπαιδευτική διαδικασία.Στόχος είναι να ενδυναμώσουμε τους εκπαιδευτικούς με σύγχρονες γνώσεις, ώστε να προετοιμάσουν τους μαθητές και τις μαθήτριες για το μέλλον της μάθησης και της δημιουργίας.
👉 Συμπληρώστε τη φόρμα συμμετοχής για να δηλώσετε το ενδιαφέρον σας και να συμμετάσχετε σε μια δράση που προάγει την ψηφιακή ασφάλεια και την υπεύθυνη χρήση της τεχνολογίας.
